Държавен вестник, бр. 78, 2009 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  78
телен акт, който не е съобразен с приети от 
вносителя на заседанието бележки, да бъде 
върнат на вносителя за тяхното отразяване 
или въпросът да бъде включен за повторно об­
съждане на заседание на Министерския съвет.
(4) Когато вносителят не е представил в 
срок окончателния акт, главният секретар 
уведомява за това министър-председателя, 
който може да внесе в Министерския съ­
вет предложение за отменяне на неговото 
приемане.
Чл. 49. (1) Преди да бъдат представени за 
подпис от министър-председателя, актовете 
се парафират в следната поредност: редак­
тор-стилист, служителят, изготвил оконча­
телното оформяне на акта, директорът на 
дирекцията по чл. 47, ал. 2, директорът на 
дирекция „Правна“ и главният секретар на 
Министерския съвет.
(2) След подписването на акта от министър-
председателя в него могат да се правят само 
технически поправки, които се парафират 
от главния секретар на Министерския съвет.
Чл. 50. (1) Актовете по чл. 8, ал. 4 се 
изпращат съответно до Народното събрание, 
президента и Конституционния съд с при­
дружително писмо, подписано от министър-
председателя.
(2) Подлежащите на обнародване актове 
се изпращат в „Държавен вестник“ по уста­
новения в Закона за „Държавен вестник“ ред, 
като придружителното писмо се подписва от 
министър-председателя или от определен от 
него директор на дирекция от администра­
цията на Министерския съвет.
Чл. 51. При поискване в законоустановени­
те случаи се предоставят преписи от актове на 
Министерския съвет, изготвени от служители 
от неговата администрация и подпечатани 
със служебния печат на Министерския съвет.
Г л а в а  ч е т в ъ р т а
СТРУКТУРА И ФУНКЦИИ НА АДМИ­
НИСТРАЦИЯТА НА МИНИСТЕРСКИЯ 
СЪВЕТ
Раздел I
Общи положения
Чл. 52. (1) При изпълнение на своите пра­
вомощия Министерският съвет се подпомага 
от администрацията на Министерския съвет.
(2) Администрацията на Министерския съ­
вет осъществява и координация на дейността 
на централната и териториалната администра­
ция на изпълнителната власт.
Чл. 53. (1) Администрацията на Минис­
терския съвет е организирана в дирекции 
на общата администрация и в дирекции на 
специализираната администрация, както и 
в други административни звена и отделни 
длъжности съгласно приложение № 2.
(2) Министър-председателят по предло­
жение на главния секретар може да създава 
отдели и сектори в дирекциите.
Чл. 54. (1) Общата численост на служители­
те в администрацията на Министерския съвет 
и нейното разпределение по административни 
звена са посочени в приложение № 2.
(2) Длъжностното разписание на админис­
трацията на Министерския съвет се утвържда­
ва от министър-председателя по предложение 
на главния секретар.
Чл. 55. Служебната кореспонденция на 
администрацията на Министерския съвет се 
подписва от главния секретар или от директор 
на дирекция и се подпечатва със служебния 
печат на Министерския съвет.
Раздел II
Главен секретар
Чл. 56. Административното ръководство 
на администрацията на Министерския съвет 
се осъществява от главния секретар.
Чл. 57. (1) Главният секретар на Минис­
терския съвет:
1. организира, координира и контролира 
подготовката на заседанията на Министерския 
съвет и оформянето на приетите актове;
2. разпределя между дирекциите задачите, 
свързани с подготовката и приемането на 
актове на Министерския съвет, както и със 
създаването на условия за работата му;
3. по искане на началниците на полити­
ческите кабинети на министър-председателя, 
на заместник министър-председателите и на 
министъра без портфейл възлага на дирек­
циите задачи в рамките на функционалната 
им компетентност;
4. координира взаимодействието на адми­
нистрацията на Министерския съвет с другите 
администрации на изпълнителната власт и 
на местното самоуправление, включително 
изисква чрез тях материали и информация, 
необходими за анализа и подготовката на 
въпроси от компетентността на Министер­
ския съвет;
5. изпълнява и други задачи, възложени 
му от Министерския съвет и от министър-
председателя.
(2) Главният секретар определя:
1. реда за влизане в сградата на Министер­
ския съвет на служителите и пропускателния 
режим за длъжностни лица и граждани;
2. организацията на работа с документи и 
реда за документооборота в администрацията 
на Министерския съвет;
3. образците на печатите на Министерския 
съвет, служителите, които имат право да ги 
полагат, и реда за тяхното съхраняване;
4. други въпроси, свързани с организацията 
на работата в администрацията на Минис­
терския съвет.
Чл. 58. (1) Главният секретар в случаите 
на упълномощаване се разпорежда и контро­
лира движението на средствата по бюджетите 
и бюджетните сметки и техните партиди в 
левове и във валута.